Οικολόγοι Πράσινοι

Οι Οικολόγοι Πράσινοι (Ο.Π.) είναι ελληνικό πολιτικό κόμμα το οποίο υποστηρίζει τις αρχές της πολιτικής οικολογίας. Ιδρύθηκε στις 8 Δεκεμβρίου 2002, μέσα από τις διαδικασίες μιας πρωτοβουλίας που πήρε το όνομα «Οικολογικό Φόρουμ», η οποία έφερε σε ένα κοινό τραπέζι συζητήσεων μέλη του κόμματος «Πράσινη Πολιτική» (το οποίο ήταν ήδη μέλος στην Ευρωπαϊκή Ομοσπονδία Πράσινων Κομμάτων) μέλη διάφορων τοπικών οικολογικών κινήσεων και ανένταχτων οικολόγων. Το κόμμα είναι μέλος του Ευρωπαϊκού Πράσινου Κόμματος με τα δικαιώματα του σε αναστολή.Ευρωπαϊκό Πράσινο Κόμμα

 Ιστορικό 
 Ίδρυση 
Το 1996 δημιουργήθηκε το κόμμα «Πράσινη Πολιτική» από στελέχη του οικολογικού κινήματος και αποτέλεσε μέλος της Ευρωπαϊκής Ομοσπονδίας Πράσινων Κομμάτων, ωστόσο, απείχε από τις ευρωεκλογές του 1999 και τις εθνικές εκλογές του 2000. Το 2000, μετά από ένα κείμενο-έκκλησηΑρχικό κείμενο-έκκληση των Μιχάλη Τρεμόπουλου και Μιχάλη Κουλουρούδη και μια πρωτοβουλία από την Οικολογική Κίνηση Θεσσαλονίκης,ΓΙΑ ΕΝΑ ΟΙΚΟΛΟΓΙΚΟ ΦΟΡΟΥΜ δημιουργήθηκε μια κίνηση για την ανασυγκρότηση του χώρου της πολιτικής οικολογίας, το λεγόμενο «Οικολογικό Φόρουμ», από τα μέλη της Πράσινης Πολιτικής και άλλων τοπικών οικολογικών κινήσεων και ανεξάρτητους οικολόγους. Στις 7-8 Δεκέμβρη του 2002 το Οικολογικό Φόρουμ συγκάλεσε πανελλαδική συνδιάσκεψη στην Αθήνα, η οποία αποφάσισε την ίδρυση των Οικολόγων Πράσινων και εξέλεξε ένα 18μελές Πανελλαδικό συμβούλιο για να συντονίσει τη συγκρότηση του καινούργιου πολιτικού φορέα. Τους επόμενους μήνες δημιουργήθηκαν θεματικές ομάδες για να διαμορφώσουν το καταστατικό και τις πολιτικές θέσεις του φορέα, τις οποίες και υιοθέτησε το πρώτο συνέδριο του κόμματος τον Μάιο του 2003.

 2004-2009 
Το ίδιο καλοκαίρι αποφασίστηκε η συμμετοχή τους στις ευρωεκλογές του 2004 και η μη συμμετοχή στις εθνικές εκλογές του 2004. Στη συνέχεια, με εσωτερικό δημοψήφισμα καταρτίστηκε το ευρωψηφοδέλτιο με επικεφαλής τους Μιχάλη Τρεμόπουλο και Γιάννη Τσιρώνη στην πρώτη και δεύτερη θέση αντίστοιχα. Στις ευρωεκλογές του 2004 διεξήγαγαν προεκλογικό αγώνα στα πλαίσια του Ευρωπαϊκού Πράσινου Κόμματος και συγκέντρωσαν 0,67% των ψήφων.

Στις αυτοδιοικητικές εκλογές του 2006 υποστήριξαν δύο αυτόνομους οικολογικούς συνδυασμούς, την «Οικολογική Αθήνα» στον δήμο Αθηναίων (1,4%) και την «Οικολογία -Αλληλεγγύη» (4,6% και 2 νομαρχιακούς συμβούλους) στη νομαρχία Θεσσαλονίκης καθώς και άλλους 53 δημοτικούς και νομαρχιακούς συνδυασμούς στην υπόλοιπη χώρα.

Στο 4ο τακτικό συνέδριό τους τον Μάρτιο του 2007 στην Αθήνα υιοθέτησαν αναλυτικές προτάσεις«Προγραμματικές προτάσεις για πολιτικές αλλαγές 2007» , Απόφαση Συνεδρίου (9-10-11 Μαρτίου). για προγραμματικές αλλαγές και αποφάσισαν την κάθοδό τους στις εθνικές εκλογές. Στη συνέχεια διερεύνησαν μέσω επαφών με κινήσεις και κόμματα ενδεχόμενες συνεργασίες.Πράσινοι και Αριστερά Με νέο έκτακτο συνέδριο στις 30 Ιουνίου αποφάσισαν την αυτόνομη κάθοδό τους.

Στις εθνικές εκλογές του 2007 οι Οικολόγοι Πράσινοι παρουσίασαν συνδυασμούς σε όλη την επικράτεια, πλην των εκλογικών περιφερειών Δωδεκανήσου και Φλώρινας, με πλήρεις λίστες σε 42 περιφέρειες και συνολικά 254 υποψηφίους. Επικεφαλής του ψηφοδελτίου Επικρατείας ήταν ο ποιητής Νάνος Βαλαωρίτης, ενώ δηλώσεις υποστήριξης έκαναν σημαντικοί άνθρωποι της τέχνης και της επιστήμης.

Μέσα στον επόμενο χρόνο κατάφεραν να καθιερωθούν ως μια εναλλακτική πολιτική λύση ενώ σειρά δημοσκοπήσεων τους εμφάνιζε να διεκδικούν την είσοδό τους στη Βουλή των Ελλήνων και στο Ευρωπαϊκό Κοινοβούλιο,«Στις 3,5 μονάδες διευρύνθηκε το προβάδισμα του ΠΑΣΟΚ έναντι της ΝΔ»  in.gr (14 Νοε. 2008). φτάνοντας μέχρι και 5,5%. Με ψηφοφορία όλων των μελών με επιστολική ψήφο, συγκροτήθηκε το ευρω-ψηφοδέλτιό τους, με την εκλογή 16 υποψηφίων. Οι άλλες έξι δόθηκαν τιμητικά από το Πανελλαδικό Συμβούλιο σε πρόσωπα ευρύτερης αποδοχής. Στις πρώτες θέσεις εκλέχτηκαν: ο Μιχάλης Τρεμόπουλος, η Μαρία Βασιλάκου και ο Νίκος Χρυσόγελος.

 2009-2015 
Το αποτέλεσμα των ευρωεκλογών του 2009,Υπουργείο Εσωτερικών-Αποτελέσματα Ευρωεκλογών 2009 που με 3,5% εξέλεξαν για πρώτη φορά στην ιστορία του οικολογικού κινήματος στην Ελλάδα έναν πράσινο ευρωβουλευτή, εκτιμήθηκε από το Πανελλαδικό Συμβούλιο των Οικολόγων Πράσινων ως μια σημαντική νίκη."Οι Οικολόγοι Πράσινοι για το αποτέλεσμα των ευρωεκλογών", Απόφαση του Πανελλαδικού Συμβουλίου της 13/06/2009 Ο Μιχάλης Τρεμόπουλος ανέπτυξε ένα πολύ σημαντικό έργο στο ΕυρωκοινοβούλιοΤο έργο στο Ευρωκοινοβούλιο, καταλαμβάνοντας τη θέση του αντιπροέδρου της Επιτροπής Περιφερειακής Ανάπτυξης και μένοντας σταθερά στους 15 πιο παραγωγικούς ευρωβουλευτές.

Τον Ιούνιο του ίδιου έτους, οι Οικολόγοι Πράσινοι πραγματοποίησαν το 6ο τακτικό συνέδριο στη Θεσσαλονίκη και προετοιμάστηκαν για το ενδεχόμενο των πρόωρων εθνικών εκλογών. Με την προκήρυξη των πρόωρων εκλογών το 2009 συγκλήθηκε έκτακτο εκλογικό συνέδριο για την επιλογή του επικεφαλής του συνδυασμού. Επικεφαλής εκλέχθηκε ο Νίκος Χρυσόγελος και δεύτερη επικεφαλής η Ιωάννα Κοντούλη.

Στις εθνικές εκλογές του 2009, με πλήρεις λίστες σε όλη την Ελλάδα, εξασφάλισαν 2,53% αλλά δεν εξέλεξαν κανέναν βουλευτή. Το αποτέλεσμα των εκλογών εκτιμήθηκε,«Αποτίμηση του αποτελέσματος των εκλογών της 4ης Οκτωβρίου», Απόφαση του Πανελλαδικού Συμβουλίου (Αθήνα, Οκτώβριος 2009). ως εκλογική επιτυχία, λόγω του υπερδιπλασιασμού των ποσοστών τους σε σχέση με τις εθνικές εκλογές του 2007.

Στις αυτοδιοικητικές εκλογές του 2010 οι Οικολόγοι Πράσινοι συμμετείχαν με περίπου 800 υποψηφίους σε αυτοδιοικητικούς συνδυασμούς είτε σε συνεργασία είτε αυτόνομα και εξέλεξαν 17 περιφερειακούς και δημοτικούς συμβούλους. Αυτόνομα κατέβηκαν στις 8 από τις 13 αυτοδιοικητικές περιφέρειες και εξέλεξαν παντού συμβούλους συγκεντρώνοντας ποσοστά από 4,09% (Δ. Ελλάδα) έως 1,91% (Πελοπόννησος).

Τον Ιανουάριο του 2012 πραγματοποιήθηκε έκτακτο συνέδριο στην Αθήνα, με στόχο την προετοιμασία για τις επικείμενες εκλογές, κατά το οποίο η Ιωάννα Κοντούλη εκλέχθηκε επικεφαλής της προεκλογικής εκστρατείας ενώ ο Γιάννης Παρασκευόπουλος εκλέχθηκε επικεφαλής του ψηφοδελτίου Επικρατείας. Στις 2 Φεβρουαρίου 2012 ο Νίκος Χρυσόγελος αντικατέστησε τον Μιχάλη Τρεμόπουλο στο Ευρωπαϊκό Κοινοβούλιο, εφαρμόζοντας την καταστατική δέσμευση του κόμματος για εναλλαγή βουλευτών και ευρωβουλευτών στο μέσον της θητείας τους. Στις 4 Φεβρουαρίου 2014 ο Νίκος Χρυσόγελος παραιτήθηκε από τη λίστα των Οικολόγων Πράσινων για τις ευρωεκλογές του 2014 και ίδρυσε με άλλα στελέχη των Οικολόγων Πρασίνων το κόμμα Πράσινοι - Αλληλεγγύη.Οικολόγοι Πράσινοι: Αποχώρησε ο Ν. Χρυσόγελος ανακοίνωσε νέο κόμμα

Στις εθνικές εκλογές του Μαΐου 2012, οι Οικολόγοι Πράσινοι τερμάτισαν όγδοοι με ποσοστό 2,93% (185.366 ψήφοι), χάνοντας την είσοδο στην Βουλή για λίγες ψήφους (δηλ. για περίπου 4.357 ψήφους μέχρι το 3%). , από το Υπουργείο Εσωτερικών, 7 Μαΐου 2012. Στις εκλογές του Ιουνίου 2012 οι Οικολόγοι Πράσινοι πήραν ποσοστό 0,88%.

 2015-σήμερα 
μικρογραφία|right|250px|Το λογότυπο των Οικολόγων Πρασίνων (2002-2019).
Τον Ιανουάριο του 2015 ανακοινώθηκε η συνεργασία των Οικολόγων Πράσινων με τον Συνασπισμό Ριζοσπαστικής Αριστεράς, με τη συμμετοχή μελών του στα ψηφοδέλτια των τελευταίων. Στις εκλογές του 2015 εκλέχθηκε ο πρώτος οικολόγος βουλευτής, ο Γιώργος Δημαράς στη Β' Αθηνών. Στην κυβέρνηση που συγκροτήθηκε αμέσως μετά οι Οικολόγοι Πράσινοι συμμετείχαν με το Γιάννη Τσιρώνη, στη θέση του αναπληρωτή υπουργού Παραγωγικής Ανασυγκρότησης, Περιβάλλοντος και Ενέργειας. 

Στις εκλογές του Σεπτεμβρίου 2015, οι Οικολόγοι Πράσινοι συνεργάστηκαν ξανά με το ΣΥ.ΡΙΖ.Α. και εξέλεξαν δύο βουλευτές, τον Γιώργο Δημαρά και τον Γιάννη Τσιρώνη στη Β' Αθηνών. Ο Γιάννης Τσιρώνης, στη δεύτερη κυβέρνηση Τσίπρα ανέλαβε διαδοχικά αναπληρωτής υπουργός Περιβάλλοντος και Ενέργειας και αναπληρωτής υπουργός Αγροτικής Ανάπτυξης και Τροφίμων. Το 2017 μία ομάδα στελεχών με επικεφαλής τον Κώστα Καλογράνη, αποχώρησανΔιασπάστηκαν οι Οικολόγοι Πράσινοι - Φεύγουν 81 στελέχη και καταγγέλλουν Τσιρώνη και ΣΥΡΙΖΑΑποχώρησαν μέλη των Οικολόγων Πρασίνων από το κόμμα και ίδρυσαν αργότερα το Πράσινο Κίνημα.«Πράσινο Κίνημα»: Ιδρύθηκε το νέο κόμμα και κατεβαίνει στις εκλογές Σε ανασχηματισμό της κυβέρνησης, ο Γιάννης Τσιρώνης αντικαταστάθηκε από το Γιώργο Δημαρά, ο οποίος ανέλαβε υφυπουργός Περιβάλλοντος και Ενέργειας. 

Στις ευρωεκλογές του 2019 οι Οικολόγοι Πράσινοι συμμετείχαν αυτόνομα, συγκεντρώνοντας ποσοστό 0,87%.Υπουργείο Εσωτερικών: Αποτελέσματα ευρωεκλογών 2019 Αντίθετα, στις βουλευτικές εκλογές του ίδιου έτους συνεργάστηκαν με το ΣΥ.ΡΙΖ.Α..Εκλογές 2019: Συμφωνία ΣΥΡΙΖΑ με Οικολόγους πράσινους για συνεργασία

Μετά από διεργασίες μεταξύ κινήσεων και στελεχών του οικολογικού χώρου, που κατά καιρούς είχαν αποχωρήσει ή αποστασιοποιηθεί από τους Οικολόγους Πράσινους, πραγματοποιήθηκε πανελλαδική συνδιάσκεψη τον Νοέμβριο του 2019, στην οποία συμμετείχαν και οι πρώην ευρωβουλευτές Μιχάλης Τρεμόπουλος και Νίκος Χρυσόγελος, και αποφασίστηκε η ίδρυση ενωτικού και αυτόνομου κόμματος με την επωνυμία Πράσινοι.  Στις 25.2.2024 το σχήμα αυτό θα συγχωνευτεί με το κόμμα «Οικολογία», όπου συμμετείχαν και άλλα στελέχη των Οικολόγων Πράσινων (Γ. Δημαράς, Η. Γιαννίρης, Ε. Μπότση, Μ. Μπάκας, Σ. Ψύχας κ.α.) και θα δημιουργήσουν το ενιαίο κόμμα «ΠΡΑΣΙΝΟΙ -Οικολογία». 

Τον Ιούλιο του 2020 πραγματοποιήθηκε Καταστατικό Συνέδριο και τον Νοέμβριο του ίδιου έτους το 16ο Τακτικό Συνέδριο των Οικολόγων Πράσινων στα οποία αποφασίστηκε η διοικητική αναδιοργάνωση του κόμματος και η αυτόνομη κάθοδος στις επόμενες εκλογές.Οικολόγοι ΠΡΑΣΙΝΟΙ: Καταστατικό συνέδριο με στόχο την ανανέωσηΣυνέδριο-ορόσημο για τους Οικολόγους Πράσινους  Τον Νοέμβριο του 2021 πραγματοποιήθηκε το 17ο Τακτικό Συνέδριο του κόμματος, στο οποίο εξελέγησαν ως συμπρόεδροι ο Δημήτρης Πολιτόπουλος και η Κατερίνα Ανδρικοπούλου.Ξεκινά το 17ο Τακτικό Συνέδριο των Οικολόγων ΠράσινωνΑνδρικοπούλου και Πολιτόπουλος συμπρόεδροι για πρώτη φορά

Τον Δεκέμβριο του 2022, εν όψει των εκλογών του 2023, ανακοινώθηκε η συμμετοχή των Οικολόγων Πράσινων στον εκλογικό συνασπισμό «Πράσινο & Μωβ» με άλλα κόμματα του πράσινου χώρου.Συμμαχία για σύγχρονες, οικολογικές απαντήσεις Ωστόσο, σύντομα αποχώρησαν από τον συνασπισμό και ανακοίνωσαν την εκλογική τους κάθοδό σε συνεργασία με την Πράσινη Ενότητα υπό τον τίτλο «Οικολόγοι Πράσινοι - Πράσινη Ενότητα».Οικολόγοι Πράσινοι: «Ερχόμαστε να ενώσουμε τις Πράσινες Πολιτικές Δυνάμεις της χώρας» Στις εκλογές του Μαΐου, ο συνδυασμός συγκέντρωσε το 0,60% των ψήφων,Υπουργείο Εσωτερικών: Εθνικές εκλογές - Μάιος 2023 ενώ στις επαναληπτικές εκλογές του Ιουνίου έλαβε ποσοστό 0,40%,Υπουργείο Εσωτερικών: Εθνικές εκλογές - Ιούνιος 2023 χωρίς να εκλέξει βουλευτές.Στις ευρωεκλογές του 2024 δεν έλαβε μέρος.

Τον Ιανουάριο του 2024 πραγματοποιήθηκε το Τακτικό Συνέδριο του κόμματος. Εκλέχθηκε η νέα διοικητική ομάδα, με συμπροέδρους την Αλεξάνδρα Δατσέρη και τον Κωνσταντίνο Ζιάβρα, τα μέλη του Πανελλαδικού Συμβουλίου και της Πολιτικής Γραμματείας.

 Ιδεολογία 
Οι βασικές αρχές των Οικολόγων Πράσινων, όπως καθορίζονται από το καταστατικό τους, είναι οι εξής: η αειφορία, η κοινωνική δικαιοσύνη, η μη βία, η άμεση και συμμετοχική δημοκρατία, ο σεβασμός στην ποικιλότητα, η αποκέντρωση και η επικουρικότητα, η προστασία και αποκατάσταση των φυσικών οικοσυστημάτων, η ποιότητα ζωής, η ατομική και κοινωνική ευθύνη και η ισονομία.

Η ιδρυτική τους διακήρυξηΙΔΡΥΤΙΚΗ ΔΙΑΚΗΡΥΞΗ ορίζει την οικολογία ως δημιουργική, ριζοσπαστική, αυτόνομη, ανεκτική, διεθνιστική, ειρηνιστική, κινηματική, αυτοδιοικητική, συμμετοχική, φεμινιστική, αλληλέγγυα, αντικαταναλωτική, αντιαυταρχική και εναλλακτική.

 Αποτελέσματα εκλογών 
 Βουλή των Ελλήνων 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2007 Εκτελεστική Γραμματεία 75.502 1,05%  6ο κόμμαΕκτός Βουλής 2009 Νίκος Χρυσόγελος 173.589 2,53%  6ο κόμμαΕκτός Βουλής 2012 Ι Ιωάννα Κοντούλη 185.485 2,93%  8ο κόμμαΕκτός Βουλής 2012 ΙΙ Ιωάννα Κοντούλη 54.408 0,88%  10ο κόμμαΕκτός Βουλής 2015 Ι Εκτελεστική Γραμματεία 2.245.978 36,34%  Συμμετοχή στην Κ.Ο. ΣΥ.ΡΙΖ.Α. 2015 ΙI Εκτελεστική Γραμματεία 1.926.526 35,46%  Συμμετοχή στην Κ.Ο. ΣΥ.ΡΙΖ.Α. 2019 Εκτελεστική Γραμματεία 1.781.057 31,53%  2ο κόμμα 2023 Ι Δημήτρης Πολιτόπουλος 35.201 0,60%  12ο κόμμαΕκτός Βουλής  2023 ΙΙ Δημήτρης Πολιτόπουλος 21.188 0,41%  12ο κόμμαΕκτός Βουλής 

 Ευρωπαϊκό Κοινοβούλιο 
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2004 Εκτελεστική Γραμματεία 40.873 0,67%  8η - 2009 Εκτελεστική Γραμματεία 178.960 3,49%  6η Π/Ε.Ε.Σ. 2014 Εκτελεστική Γραμματεία 51.703 0,90%  14η - 2019 Εκτελεστική Γραμματεία 49.418 0,87%  14η -

 Πτέρυγα νεολαίας 
Η Νεολαία Οικολόγων Πράσινων (Ν.Ο.Π.) είναι η οργάνωση νεολαίας των Οικολόγων Πράσινων. Ιδρύθηκε επίσημα τον Μάιο του 2015.

 Παραπομπές 

 Εξωτερικοί σύνδεσμοι 



Κατηγορία:Ελληνικά πολιτικά κόμματα
Κατηγορία:Οικολογικά κόμματα
Κατηγορία:Πράσινη πολιτική